Diari Oficial de la Generalitat Valenciana


Sumari del DOGV 1733, del 27-02-1992 (1992/824089)

ORDRE de 19 de febrer de 1992, del Conseller de Treball i Afers Socials, per la qual s'estableix un programa d'ajudes en col.laboració amb les corporacions locals de la Comunitat Valenciana destinades a la desocupació agrària estacional.
---------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/02/19/(1)/dof/vci/html**

### Dades del document

Número de DOGV
:   1733

Data del DOGV
:   27-02-1992

Secció del DOGV
:   DISPOSICIONS GENERALS

Número del document
:   1992/824089


Data del document
:   19-02-1992

Organisme emissor
:   Conselleria de Treball i Afers Socials

Tipus de document
:   Ordre

Correcció d'errades

Anàlisi jurídica

Ordre de 19 de febrer de 1992, del Conseller de Treball i Afers Socials, per la qual s'estableix un programa d'ajudes en col·laboració amb les corporacions locals de la Comunitat Valenciana destinades a la desocupació agrària estacional.  
Com a desplegament del que estableix l'art. 5.4. del Decret 12/92, de 16 de gener, del Consell de la Generalitat Valenciana, en matèria de foment de l?ocupació, s'estableix per a enguany una sèrie d'ajudes en col·laboració amb les corporacions locals, que pretén atenuar la desocupació agrícola estacional. Les ajudes, que consisteixen en la realització d'obres o serveis d'utilitat social, es coordinaran amb les que amb la mateixa finalitat té establertes l?INEM.  
Per això, d'acord amb la disposició final segona del Decret 12/1992, de 16 de gener, del Govern Valencià, i fent ús de les facultats que. confereix la Llei 5/83, de 30 de desembre, de Govern Valencià (DOGV 30.12.83), i el Decret 18/1992, de 3 de febrer, del Govern Valencià, pel qual s'aprova el Reglament Orgànic i Funcional de la Conselleria de Treball i Afers Socials (DOGV núm. 1.723, de data 13.02.92),  
ORDENE  
Article primer. Objectius  
S'estableix un programa d'ajudes per a la desocupació agrícola en col·laboració amb les corporacions locals de la Comunitat Valenciana, l?objectiu del qual és pal·liar la desocupació estacional en el sector agrari que es produeix fonamentalment com a conseqüència dels monocultius agrícoles característics de la Comunitat Valenciana.  
La dotació pressupostària per a l?exercici de 1992 suma la quantitat de 083.295.617 PTA, en la línia de subvenció 407/000/92.  
Article segon. Destinataris  
Seran destinataris de les ajudes les corporacions locals de la Comunitat Valenciana que promoguen la realització d'obres i serveis d'utilitat social per a les quals es contracten desocupats agrícoles, sempre que reunesquen els requisits de l'article següent, i que ho sol·liciten d'acord amb el procediment fixat en l'article quart.  
Article tercer. Requisits  
Amb caràcter general les obres i serveis hauran d'acomplir els requisits següents:  
1. El seu pressupost no podrà superar la quantia de 5.000.000 PTA per memòria presentada, de la qual almenys el 75% correspondrà a mà d'obra.  
2. Les dates d'inici i d'acabament de les obres i serveis hauran d'estar compreses entre el dia 1 de març de 1991 i el dia 31 d'octubre de 1992.  
3. L'execució haurà de ser realitzada per gestió directa de les corporacions locals.  
4. Les obres respondran necessàriament al concepte d'obres de reposició, i hauran de tenir, si més no, 3 mesos de duració.  
5. Els treballadors contractats seran donats d'alta en el règim general de la Seguretat Social, prèvia consulta amb les centrals sindicals signatàries de la prorroga PEV-II (1992-1993).  
6. Els treballadors contractats hauran de ser desocupats agrícoles, i inscrits en demanda d'ocupació en les oficines d'ocupació de l?INEM.  
Article quart. Ajudes i quantia  
La quantia de les ajudes a concedir a les corporacions locals sol·licitants estarà en funció de la contractació de desocupats agrícoles, incloent-hi la cotització empresarial a la Seguretat Social. A aquest efecte podrà assolir el 90% del cost per memòria presentada.  
Article cinquè. Sol·licituds, documentació i termini  
Les corporacions locals que pretenguen beneficiar-se de les subvencions establertes en aquesta ordre la sol·licitaran, segons el model annex I, a les direccions territorials de la Conselleria de Treball i Afers Socials de les seues províncies respectives.  
A la sol·licitud indicada s'adjuntarà necessàriament per a la seua tramitació, la següent documentació:  
1. Acord del ple, comissió de govern, o president de la corporació local de demanar la referida sol·licitud.  
2. Memòria de l'obra o servei i, si escau, projecte, quan per la seua quantia i volum ho exigesquen les disposicions legals i reglamentàries vigents. En qualsevol cas, la memòria o projecte haurà de contenir pressupost detallat per partides i quan es referesca a obres, per unitats i preus unitaris.  
3. Pla de localització (sols en obres).  
4. Certificació negativa d'altres ajudes concedides per al mateix fi per altres institucions públiques o privades.  
El termini, improrrogable, per demanar sol·licituds finalitzarà el dia 30 de març de 1992.  
Article sisè. Competències, resolució i recursos  
Rebudes les sol·licituds, les direccions territorials de la Conselleria de Treball i Afers Socials podran demanar els informes que estimen pertinents i la documentació preceptiva per resoldre, amb l'advertència previnguda en l'article 71 de la Llei de Procediment Administratiu vigent d'arxiu d'actuacions sense més tràmit.   
La resolució de les subvencions regulades en aquesta norma s'atribueix al Conseller de Treball i Afers Socials, a proposta del Director General d'Ocupació i Cooperació.  
Les resolucions a què es refereix el paràgraf anterior posaran, fi a la via administrativa, i contra elles sols es podrà interposar recurs de reposició, previ al recurs contenciós administratiu, en el termini d'un mes des de la notificació de la resolució corresponent.  
Article seté. Pagament de les subvencions  
1. El 60% de la subvenció concedida es lliurarà immediatament una vegada siga notificada la resolució aprovatòria a la corporació local corresponent.  
2. El 25% es farà efectiu una vegada justificades les despeses en concepte de salaris i Seguretat Social corresponents a la subvenció concedida, en quantia igual o superior a la lliurada en primer lloc.  
3. El 15% restant es lliurarà una vegada conste la finalització de l?obra o servei i que hagen estat justificades les despeses en concepte de salaris i de Seguretat Social corresponents a la subvenció concedida.  
Les corporacions locals podran justificar les quantitats lliurades mitjançant certificació del secretari o de l?interventor, si escau, i es formalitzarà en la forma previnguda a l'annex II.  
La justificació de les obres o serveis subvencionats haurà de constar íntegrament en les direccions territorials de la Conselleria de Treball i Afers Socials respectives abans del dia 30 de novembre de 1992.  
Article vuité. Control, avaluació i seguiment  
La Conselleria de Treball i Afers Socials, a través de les seues direccions territorials, duran a cap les funcions de control de les subvencions concedides, d'acord amb les instruccions expressades per la Direcció General d'Ocupació i Cooperació.  
Correspondrà a la Direcció General d'Ocupació i Cooperació la realització de les funcions d'avaluació del programa en conjunt i del seu seguiment en l?àmbit de la Comunitat Valenciana.   
Per a la realització d'aquestes funcions s'utilitzaran tots els mitjans que estiguen a disposició de la Conselleria de Treball i Afers Socials, fins i tot la contractació amb tercers i la col·laboració en el marc que escaiga de la Inspecció de Treball i Seguretat Social.  
A l?efecte de la seua difusió pública, les obres i serveis que es realitzen en concurrència amb aquesta ordre s'hauran d'identificar respecte de la Conselleria de Treball i Afers Socials mitjançant cartell i inserció de les resolucions de concessió al tauler d'anuncis de la corporació local.  
DISPOSICIO ADDICIONAL  
No podran subvencionar-se a l'empara d'aquesta disposició les obres i serveis subvencionats a l'empara d'altres disposicions procedents de les administracions públiques en els mateixos conceptes de mà d'obra i de Seguretat Social.  
DISPOSICIO FINAL  
Aquesta ordre entrarà en vigor l?endemà de la seua publicació al DOGV.  
València, 19 de febrer de 1992.  
El Conseller de Treball i Afers Socials,   
MARTIN SEVILLA JIMENEZ  
ANNEX I  
 , en qualitat de ,  
de la corporació local de , província ,  
facultat per aquest acte per   
SOL·LICITE les ajudes establertes en el programa de Desocupació Agrària Estacional 1992, i amb aquesta finalitat formalitze els apartats següents:  
1. Localització de l'obra o servei   
2. Caracterització   
2.1 Denominació de l'obra o servei   
2.2 Objectius   
2.3 Duració en setmanes   
2.4 Dates previstes d'inici i final: de a   
3. Treballadors necessaris per realitzar l'obra o servei.  
3.1 Nombre de treballadors totals   
3.2 Nombre de desocupats agrícoles a contractar   
3.3 Salaris dia/setmana   
3.4 Conveni aplicable Data publicació   
4. Cost total de l'obra o servei  
4.1 Materials i maquinària   
4.2 Import de la mà d?obra   
 4.2.1 Salaris   
 4.2.2 Seguretat Social (quota empresarial)  
4.3 Transport   
4.4 Altres   
5. Quantia total de la subvenció sol·licitada   
6. Dades bancàries on es desitge realitzar les transferències de fons:  
6.1 Entitat bancària , clau   
6.2 Sucursal , clau   
6.3 Núm. compte , NIF   
 , de de 1992  
DIRECCIO TERRITORIAL DE LA CONSELLERIA DE TREBALL I AFERS SOCIALS DE   
   
Documentació que s'hi aporta:  
A) Memòria de Pobra o servei.  
B) Pressupost detallat per unitats d?obra (només en obres).  
C) Plànol de localització (només en obres).  
D) Certificació negativa d?altres ajudes concedides per a la mateixa finalitat per altres institucions públiques o privades.  
Veure annex


Còpia Permalink ELI